Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14305

2. A repülőtéri VOR ellenőrző-pontok kiválasztása és felhasználása 2.1 Általános rész 2.1.1 Amikor egy, a repülőtérhez viszonyítottan megfelelően elhelyezkedő VOR berendezés rendelkezésre áll a légijármű fedélzeti VOR berendezések repülés előtti ellenőrzéséhez, akkor az ellenőrzést a repülőtér alkalmas részein elhelyezett, megfelelően kalibrált és jelzett ellenőrzőpontokkal lehet megkönnyíteni. 2.1.2 Az előforduló körülmények széleskörű eltérései következtében gyakorlatilag nem valósítható meg az, hogy bármilyen szabvány követelményt, vagy gyakorlatot meghatározzunk a repülőtéri VOR ellenőrző-pontok kiválasztásához. Azonban azon Államok részére, amelyek biztosítani kívánják ezt a lehetőséget, a felhasználható pontok kiválasztásához útmutatásként szolgálhatnak a következő megfontolandó tényezők. 2.2 Az ellenőrző-pontok elhelyezési követelményei 2.2.1 A közeli VOR jel erősségének kielégítőnek kell lenni ahhoz, hogy biztosítsa egy jellemző légijármű fedélzeti VOR berendezés kielégítő működését. Kihangsúlyozottan a teljes zászló működést (nem látható zászló) kell biztosítani. 2.2.2 Az ellenőrző-pontokat az üzemeltetési megfelelés határértékein belül, épületektől, vagy egyéb olyan tükrözést okozó tárgyaktól (állandó jellegű, vagy mozgó) távol kell elhelyezni, amelyek esetleg csökkenthetik a VOR jelek pontosságát, vagy stabilitását. 2.2.3 A vett VOR iránymérésnek bármely kiválasztott ponton ideálisan plusz, vagy mínusz 1,5 fokon belül kell lenni, a felméréssel, vagy térkép-szerkesztéssel pontosan meghatározott irányméréshez viszonyítva. 2007/70/II. szám Megjegyzés. - A plusz, vagy mínusz 1,5 fok értéknek nincs olyan közvetlen üzemeltetési jelentősége, hogy a vett iránymérés a közzétett iránymérés legyen, azonban, ahol egy nagyobb eltérést észlelnek, ott fennáll a rossz stabilitás bizonyos lehetősége. 2.2.4 A kiválasztott pont VOR informcióját üzemeltetésileg csak akkor lehet felhasználni, ha a közzétett irányméréshez viszonyítva egyenletesen plusz, vagy mínusz 2 fokon belülinek találják. A VOR informciónak a kiválasztott pontnál való stabilitását egy kalibrált vevő berendezéssel rendszeres időközönként ellenőrizni kell annak biztosításához, hogy a plusz, vagy mínusz 2 fokos tűréshatár a VOR vevő antenna tájolási helyzetétől függetlenül kielégítésre kerüljön. Megjegyzés. - A plusz, vagy mínusz 2 fokos tűréshatár a kiválasztott ponton az információ állandóságára vonatkozik, és magába foglalja a pont ellenőrzésére használt kalibrált VOR vevő pontosságának kismértékű tűrését is. A 2 fokos érték nem vonatkozik a légijármű fedélzeti VOR berendezés alkalmassági, vagy alkalmatlansági értékére, ez a Hatóságok és a felhasználók döntésének ügye a végrehajtandó üzemeltetések figyelembevételével. 2.2.5 Azokat az ellenőrző-pontokat, amelyek ki tudják elégíteni a fentiekben megadott követelményeket, az érintett üzemeltetőkkel történő egyeztetés után kell kiválasztani. Az ellenőrzőpontok biztosítása általában a várakozó kitérőkben, a futópályák végein, valamint a karbantartási és rakodási területeken kívánatos. 2.3 A VOR ellenőrző-pontok jelölése Minden egyes VOR ellenőrző-pontot megkülönböztető módon kell megjelölni. Ennek a jelölésnek magába kell foglalnia azt a VOR iránymérést, amit a légijármű vezetője a légijármű fedélzeti VOR berendezésen venni fog akkor, ha a berendezése pontosan működik. 2.4 A VOR ellenőrző-pontok felhasználása Az a pontosság, amellyel a légijármű vezetőjének meg kell határoznia a légijárműnek az ellenőrzőponthoz viszonyított helyzetét, a VOR állomás távolságától függ. Azokban az esetekben, ahol a VOR viszonylag közel van az ellenőrző-ponthoz, különös figyelmet kell fordítani arra, hogy a légijármű VOR vevő antennája közvetlenül az ellenőrző-pont felett legyen. 2007/70/II. szám "F" MELLÉKLET: A RÁDIÓÖSSZEKÖTTETÉSI ÉS NAVIGÁCIÓS BERENDEZÉSEK MEGBÍZHATÓSÁGÁRA ÉS ÜZEMKÉSZSÉGÉRE VONATKOZÓ ÚTMUTATÓ ANYAG

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes